cyanic-selkie/wikianc huggingface dataset:
Յանիկ Վեստերգոր
Հոֆենհայմ
Ֆուտբոլիստի կարիերան Վեստերգորը սկսել է Բրոնդբյուում ։ 2010 թվականին նա միացավ Հոֆենհայմին։ Իր պրոֆեսիոնալ դեբյուտը նշեց 2011 թվականի ապրիլի 16-ին՝ փոխարինելով Ռայան Բաբելին Այնտրախտ Ֆրանկֆուրտի դեմ խաղում ։ Իր առաջին հանդիպումը Հոֆենհայմի մեկնարկային կազմում անցկացրեց 2011 թվականի հոկտեմբերի 25-ին՝ Գերմանիայի գավաթի Քյոլնի դեմ խաղում ։ Իր առաջին գոլը պրոֆեսիոնալ կարիերայում Վեստերգորը խփեց 2012 թվականի փետրվարի 11-ին՝ Վերդեր Բրեմենի դեմ խաղում ։ 2014 թվականի սեպտեմբերի 23-ին նա գոլ խփեց Ֆրայբուրգի դեմ խաղում, իսկ հանդիպումն ավարտվեց 3-3 հաշվով ։ Հոֆենհայմի առաջին թիմի կազմում Վեստերգորը անցկացրեց 82 հանդիպում՝ դառնալով 6 գոլի և 2 գոլային փոխանցման հեղինակ։
Վերդեր Բրեմեն
2015 թվականի հունվարի 27-ին Վեստերգորը 3․5 տարվա պայմանագիր կնքեց Վերդեր Բրեմենի հետ ։ Իր դեբյուտը ակումբի կազմում նշեց փետրվարի 1-ին՝ Հերթա Բեռլինի դեմ խաղում ։ Իր առաջին գոլը խփեց ապրիլի 12-ին՝ Շտուտգարտի դեմ խաղում ։ 2015 թվականի օգոստոսի 30-ին Վեստերգորը գոլ խփեց Բորուսիա Մյոնխենգլադբախի դեմ խաղում՝ օգնելով Վերդերին հաղթել 2-1 հաշվով ։ Դեկտեմբերի 12-ին նա գոլի հեղինակ դարձավ Քյոլնի դեմ խաղում, իսկ հանդիպումն ավարտվեց 1-1 հաշվով ։ Իր առաջին հանդիպումը թիմի ավագի թևկապով անցկացրեց 2016 թվականի փետրվարի 20-ին՝ Ինգոլշտադտ 04-ի դեմ խաղում ։ Վերդեր Բրեմենի դեմ խաղում Վեստերգորը անցկացրեց 54 հանդիպում՝ դառնալով 4 գոլի հեղինակ։
Բորուսիա Մյոնխենգլադբախ
2016 թվականի հունիսի 11-ին Վեստերգորը 5 տարվա պայմանագիր կնքեց Բորուսիա Մյոնխենգլադբախի հետ  ։ Ակումբը նրա համար վճարեց 14 միլիոն եվրո  ։ Իր դեբյուտը նշեց օգոստոսի 16-ին՝ փոխարինելով Իբրահիմա Տրաորեին Չեմպիոնների Լիգայի որակավորման փլեյ օֆֆ փուլի Յանգ Բոյզի դեմ խաղում ։ Իր առաջին հանդիպումը Բորուսիայի մեկնարկային կազմում Վեստերգորը անցկացրեց սեպտեմբերի 17-ին՝ Վերդեր Բրեմենի դեմ խաղում՝ այս խաղում դառնալով գոլային փոխանցման հեղինակ ։ Իր դեբյուտը Չեմպիոնների Լիգայում նշեց հոկտեմբերի 19-ին՝ Սելտիկի դեմ խաղում ։ Իր առաջին գոլը ակումբի կազմում դանիացին խփեց   2017 թվականի փետրվարի 19-ին՝ ՌԲ Լայպցիգի դեմ խաղում ։ Բորուսիայի կազմում անցկացրած 2 մրցաշրջաններում Վեստերգորը անցկացրեց 83 հանդիպում բոլոր մրցաշարերում՝ դառնալով 7 գոլի և 1 գոլային փոխանցման հեղինակ։
Սաութհեմպտոն
2018 թվականի հուլիսի 13-ին Վեստերգորը 4 տարվա պայմանագիր կնքեց Սաութհեմպտոնի հետ   ։ Ակումբը նրա համար վճարեց 18 միլիոն ֆունտ ստերլինգ   ։ Իր դեբյուտը Պրեմիեր Լիգայում նշեց օգոստոսի 12-ին՝ թիմի մեկնարկային կազմում խաղադաշտ դուրս գալով Բարնլիի դեմ խաղում ։ Սաութհեմպտոնի կազմում իր առաջին գոլը խփեց 2019 թվականի օգոստոսի 31-ին՝ Մանչեսթեր Յունայթեդի դեմ խաղում  ։
Միջազգային կարիերա
Վեստերգորը ներկայացրել է Դանիան տարբեր տարիքային երիտասարդական հավաքականներում։ Դանիայի Մ21 հավաքականի կազմում նա 2015 թվականին որպես թիմի ավագ մասնակցեց Եվրոպայի առաջնությանը ։ Նա անցկացրեց 4 հանդիպում՝ դառնալով 1 գոլի հեղինակ, իսկ Դանիան դուրս մնաց կիսաեզրափակչից՝ 1-4 հաշվով պարտվելով Շվեդիային  ։
Իր դեբյուտը Դանիայի ազգային հավաքականի կազմում Վեստերգորը նշեց 2013 թվականի օգոստոսի 14-ին՝ փոխարինելով Սիմոն Կյերին Լեհաստանի դեմ ընկերական խաղում ։ Առաջին գոլը ազգային հավաքականի կազմում խփեց 2015 թվականի նոյեմբերի 17-ին՝ Շվեդիայի դեմ խաղում ՝ փրկելով իր թիմին պարտությունից։ Իր առաջին հանդիպումը Դանիայի հավաքականի մեկնարկային կազմում անցկացրեց 2016 թվականի հունիսի 3-ին՝ Բոսնիա և Հերցեգովինայի դեմ ընկերական խաղում ։ 2018 թվականին Վեստերգորը ազգային հավաքականի կազմում մասնակցեց աշխարհի առաջնությանը, սակայն չանցկացրեց ոչ մի հանդիպում , իսկ Դանիան դուրս մնաց 1/8 եզրափակչում ՝ հետխաղյա 11-մետրանոցների հարվածաշարում պարտվելով Խորվաթիային  ։
Ակումբային վիճակագրություն
2020 թվականի հունվարի 3-ի դրությամբ
Միջազգային վիճակագրություն
2020 թվականի հունվարի 3-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Դանիացի ֆուտբոլիստներ Կատեգորիա:Դանիայի հավաքականի ֆուտբոլիստներ Կատեգորիա:Բրոնդբյուի ֆուտբոլիստներ Կատեգորիա:Հոֆենհայմի ֆուտբոլիստներ Կատեգորիա:Վերդերի ֆուտբոլիստներ Կատեգորիա:Բորուսիա Մյոնխենգլադբախի ֆուտբոլիստներ Կատեգորիա:Սաութհեմփթոնի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Բանդարե Գեզ
Բանդարե Գեզ, քաղաք Իրանի հյուսիսային մասում՝ Գոլեստանի երկրամասում։ Շախրեստանի ադմինիստրատիվ կենտրոնն է։
Աշխարհագրություն
Քաղաքը գտնվում է Գորգան ծոցի հարավային ափին՝ Բանդարե Թորքաման քաղաքից 20 կմ դեպի հարավ-արևմուտք և 48 կմ դեպի արևմուտք Գորգան ծոցի վրա գտնվող Գորգան քաղաքից։ Քաղաքը հայտնի է իր հատուկ բնության գեղեցկությամբ՝ ջրային տարածքներով, ծառերով և բնությամբ։
Բնակչություն
2006 թվականի տվյալներով քաղաքի բնակչությունը կազմում է 17 923 մարդ։ Եթե խոսում ենք Շահրեստանի մասին, ապա նրա բնակչությունը կազմում է 48 762 մարդ, ըստ 2012 թվականի տվյալների։ 2006 թվականի տվյալներով քաղաքի բնակչությունը կազմում է 46 179 մարդ։
Ծանոթագրություններ
Կատեգորիա:Իրանի քաղաքներ
Զարիշատ (այլ կիրառումներ)
Զարիշատ, կարող է վերաբերել՝
Զարս (այլ կիրառումներ)
Զարս, կարող է վերաբերել՝
Արզական-Մեղրաձորի արգելավայր
Արզական-Մեղրաձորի արգելավայր, բնության հատուկ պահպանվող տարածք։ Կազմավորվել է 1971 թվականին։ Ունի 13532 հա տարածք և համարվում է ՀՀ մեծ տարածք ունեցող 27 արգելավայրերից մեկը ։ Գտնվում է ՀՀ Կոտայքի մարզում՝ Դալար և Մարմարիկ գետերի ավազանում՝ ծովի մակարդակից 1600-2100 մ բարձրության վրա , Ծաղկունյաց լեռների արևելյան լանջերին ։ Ստեղծվել է անտառային կենդանիների՝ այծյամ, ուսուրական բծավոր եղջերու, գորշ արջ, կովկասյան մայրեհավ և այլ կենդանիների պահպանության նպատակով։ Արզականի արգելավայրի անտառներում հանդիպում են չափազանց հազվագյուտ ռելիկտային կենդանատեսակներ, որոնք գրանցված են ՀՀ Կարմիր գրքում ։
Ծանոթագրություններ
Կատեգորիա:Հայաստանի արգելավայրեր
Չեզա (ռեփեր)
Բիլգին Օզլաչկան (Bilgin Özçalkan, )՝ առավել հայտնի է որպես Չեզա (Ceza), թուրք ռեփեր։ Համարվում է աշխարհի ամենաարագ ռեփերը։ Ծնվել է Ստամբուլում։ Համագործակցում է գերմանական Hammer ձայնագրման ստուդիայի հետ։ Նրա քույրը՝ Ayben-ը նույնպես ռեփեր է։Ռեպ կարդալու իր արագությունը-1367 բառ 2.30 րոպեում, ինչը հավասար է 9.1 բառ վայրկյանում։
Մանկությունը և Կարիերայի սկիզբը
Դեկտեմբերի 31-ին՝ Ուսկյուդարում միջին խավի ընտանիքում ծնվեց մի տղա և որոշեցին նրան տալ Բիլգին Անունը։ Փոքր ժամանակ նա շատ խույլ երեխա էր և նրա համար գոյություն ուներ միայն երաժշտությունը և սպորտը։ Բայց դրանով հանդերձ նա կարողացավ ավարտել Խայդար Փաշայի անվան Արդյունաբերական Ճեմարանը։ Նա դարձավ էլեկտրո վարպետ։ Շաբաթվա 6 օրը աշխատում էր, իսկ 7-րդ օրը մտածում էր երաժշտության մասին։ 1995 թվականին վերջնականորեն որոշեց դառնալ ռեպեր։ Նա իր ընկերներից վերցնում էր ռեպի սկավառակներ, որոնք ոգեշնչում էին նրան, որպեսզի նա ստեղծի իր սեփական երգերը։ Կադիկում նա հանդիպում է ռեփեր-պրոդյուսեր Dr. Fuchs-ի հետ։ Նրանք ստեղծում են «Nefret» (ատելություն) խումբը։ Ակումբներում երկարատև ելույթներից հետո Չեզա-ն պայմանագիր կնքեց գերմանական «Hammer Music» ձայնագրման ստուդիայի հետ։ Նրանց առաջին ալբոմը «Meclis-i ala Istanbul» վիրուսի նման տարածվեց երիտասարդության մեջ։ Այն բանից հետո, երբ Դոկտոր Ֆուքսը տեղափոխվեց բանակ, Չեզա-ն որոշեց սկսել իր կարիերան։ Հենց որ դուրս եկավ «Med Cezir» ալբոմը՝ Բիլգինին սկսեցին ճանաչել փողոցում և անգամ առաջարկում էին ելույթ ունենալ տարբեր համերգներում։ Բայց դրանով հանդերձ նա շարունակում էր աշխատել որպես էլեկտրիկ։ Շատերը նրան ասում էին. «Դու արդեն աշխատանք ունես քեզ պետք չէ ռեպը»։ Բայց նա ոչ մեկին չէր լսում։ Այսպիսով բոլոր ալբոմները, գովազդները, տեղական, արտասահմանյան փառատոները և խոշոր համերգներ դարձրեց նրան սիրված։ Նրան կարելի է անվանել աստղ, ռեպաստղ, բայց նա չի ընդունում այս մակդիրները և շարունակում է իրեն համեստ պահել։ Չեզայի հետ շփվելով դու հասկանում ես, որ նա Ամերիկացի ռեպերների նման չէ՝ որոնք ստեղծագործում են հանուն փողի և պատվի, այլ հանուն ընտանիքի, ընկերների և իհարկե քրոջ՝ Այբենի համար։
2006
Լույս է տեսել իր առաջին սինգլը «Feyz Al»: 2006 թվականի Սեպտեմբերի 5-ին լույս է տեսնում իր 6-րդ ալբոմը՝ «Yerli Plaka», որտեղ նրա հետ հանդես էր գալիս նաև մի Ամերիկացի ռեպեր Կանզաս Սիթիից՝ Tech N9ne: Ինչպես տեսանյութը, այնպես էլ ալբոմը ձայնագրված էր Գերմանիայում։
Ծանոթագրություններ
Կատեգորիա:Ստամբուլում ծնված անձինք Կատեգորիա:Սկյուտարում ծնված անձինք Կատեգորիա:Թուրք երգիչ-երգահաններ Կատեգորիա:Թուրք տղամարդ երգիչներ
Բանքսի սոճու արգելավայր
Բանքսի սոճու արգելավայր, արգելավայր Հայաստանի Կոտայքի մարզում, Մարմարիկի լեռների հյուսիսային լանջերին, Մարմարիկ գետի աջափնյակում, Ծաղկաձոր քաղաքի արևմտյան մասում, 1800-2000 մ բարձրություններում։։ Հիմնավորվելէ 1959 թ., տարածքը՝ 4 հա։ Ստեղծվել է Բանքսի սոճու տնկարկային տեսակի պուրակի պահպանության նպատակով ։
Ծանոթագրություններ
Կատեգորիա:Հայաստանի արգելավայրեր
Գուարդիա Լոմբարդի
Գուարդիա Լոմբարդի (Guardia Lombardi), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 2029 մարդ, բնակչության խտությունը կազմում է 37 մարդ/կմ²։ Զբաղեցնում է 55 կմ² մակերես։ Փոստային ինդեքս՝ 83040, հեռախոսային կոդ՝ 0827։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Ակտեր, հավաքագրված Կովկասյան հնագիտական հանձնաժողովի կողմից
«Ակտեր, հավաքագրված Կովկասյան հնագիտական հանձնաժողովի կողմից» (Акты Кавказской археографической комиссии), պաշտոնապես հրապարակված փաստաթղթեր, որոնք դուրս են բերվել Կովկասյան փոխարքայության Գլխավոր վարչության պետի արխիվից։
Պատմություն
Կովկասյան հնագիտական հանձնաժողովը ստեղծվել է Ալեքսանդր Պավլովիչ Նիկոլաի՝ Կովկասյան փոխարքայության Գլխավոր վարչության պետի, նախաձեռնությամբ։ Հանձնաժողովը հաստատվել է 1864 թվականի մարտի 11-ին կովկասյան փոխարքա մեծ կնյազ Միխայիլ Նիկոլաևիչ կողմից։
Հանձնաժողովի վրա դրված էր՝
Կովկասյան հնագիտական հանձնաժողովի առաջին նախագահ դարձավ Ադոլֆ Բերժեն, ներգրավելով Միրզա Ֆետհ-Ալիին, ով թարգանել է բոլոր արևելյան փաստաթղթերը, որոնք պետք է մտնեին Հանձնաժողովի ակտերի առաջին տոմի մեջ, ներգրավել է նաև Ի․ Գ․ Բերզենովային և վրացի պատմաբան ու հնագետ Դիմիտրի Բաքրաձեին։ Ադոլֆ Բերժեն մահից հետո 1886 թվականին Դ․Ա․ Կոբյակովայի խմբագրությամբ (վերջին երկու տոմերը)։
Բովանդակություն
Լույս է տեսել 12 հատորով (6-րդը՝ 2 մասից)՝ Թիֆլիսում 1866–1904 թվականներին։
Ընդգրկում է 1762–1862 թվականների փաստաթղթեր, ռուսերեն, մասամբ՝ հայերեն, վրացերեն, պարսկերեն, թուրքերեն, արաբերեն և թաթարերեն զեկուցագրեր, հաշվետվություններ, գրագրություններ, ռազմական գործողությունների օրագրեր, 14–19-րդ դարերի Արևելյան Հայաստանի, ինչպես նաև Թուրքիայի տիրապետության տակ գտնվող սահմանամերձ հայկական շրջանների պատմության, վարչական վիճակի, ժողովրդի կացության, լեռնարդյունաբերության զարգացման, Հայ եկեղեցու, պարսկահայերի և արևմտահայերի վերաբնակեցման, ազատագրական շարժման մասին կարևոր նյութեր։
Ժողովածուն արժեքավոր սկզբնաղբյուր է այնտեղ զետեղված նյութերի բնագրերի մի մասի կորստյան պատճառով։
Արտաքին հղումներ
Կատեգորիա:Արխիվագիտություն
Բոսանկուր
Բոսանկուր (Bossancourt), համայնք Ֆրանսիայի Գրանդ Էստ մարզի Օբ գավառում ։
Աշխարհագրություն
Գտնվում է Փարիզ քաղաքից 180 կմ արևելք, Շալոն ան Շամպայն քաղաքից` 80 կմ հարավ, Տրուա քաղաքից` 40 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բողաքարի արգելավայր
Բողաքարի արգելավայր, բնության հատուկ պահպանվող տարածք, Հայաստանի Հանրապետության 26 արգելավայրերից մեկը։ Կազմավորվել է 1989-ին, ունի 2728 հա տարածք։ Գտնվում է ՀՀ Սյունիքի մարզում՝ Զանգեզուրի լեռնաշղթայի հարավային լանջերին՝ 1400-2100 մ բարձրություններում։ Ստեղծվել է՝ բուսական աշխարհի ու կենդական աշխարհի էնդեմիկ (Սոսնովսկու վարդկակաչ, Թախտաջյանի խլածաղիկ և այլն) և հազվագյուտ (խոլորձներ, արաքսյան կաղնի, սագասոխուկ) տեսակների պահպանության նպատակով։
Տես նաև
Կատեգորիա:Հայաստանի արգելավայրեր
Գանձաքարի արգելավայր
Գանձաքարի արգելավայր, արգելավայր Հայաստանի Տավուշի մարզում, Վարագի լեռների արևմտյան լանջերին, Աղստև գեաի աջափնյակում, Աղստև գետի Պայտաջուր վտակի ավազանում, Գանձաքար գյուղից արևելք, ծովի մակարդակից 900-2100 մ բարձրություններում։ Հիմևադրվել է 1971 թ., աարածքը՝ 6813 հա։ Ստեղծվել է՝ անտառային կենդանիների պահպանության նպատակով ։
Ծանոթագրություններ
Կատեգորիա:Հայաստանի արգելավայրեր Կատեգորիա:Տավուշի մարզի աշխարհագրություն
Ինվեշկա
Ինվեշկա (Инвешка), գետ Ռուսաստանում, հոսում է Իվանովոյի մարզում։ Գետաբերանը տեղակայված է Ուխտոխմա գետի ձախ ափին՝ 32 կմ հեռավորության վրա։ Գետի երկարությունը 15 կմ է, ավազանի տարածքը 114 կմ2 է։ Նավարկելի չէ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Ուվոդ գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Գետիկի արգելավայր
Ծանոթագրություններ
Կատեգորիա:Հայաստանի արգելավայրեր Կատեգորիա:Գեղարքունիքի մարզի աշխարհագրություն
Մոլլի Սիմս
Մոլլի Սիմս (Molly Sims, ), ամերիկյան սուպերմոդել և դերասանուհի։
Կենսագրություն
Ծնվել է 1973 թվականի մայիսի 25-ին Կենտուկի նահանգում (ԱՄՆ)։ Մոդելի կարիերան Մոլլին սկսել է 19 տարեկանում։ Երկու տարի սովորելով Վանդերբիլթի համալսարանի իրավագիտության ֆակուլտետում, 1993 թվականին թողել է ուսումը՝ մոդելային կարիերան շարունակելու համար։
Անձնական կյանք
2011 թվականի սեպտեմբերի 24-ից Մոլլին ամուսնացած է պրոդյուսեր Սքոթ Սթաբերի (Scott Stuber) հետ, որին նա հանդիպել է իրենց ամուսնությունից մեկ տարի առաջ ։ Ամուսիններն ունեն երեք երեխա։ Որդիներն են՝ Ալան Բրուքս Սթաբեր (ծնվ. 19.06.2012) և Դուգլաս Գրեյ Սթաբեր (ծնվ. 10.01.2017), դուստրը՝ Մեյ Սքարլեթ Սթաբեր (ծնվ. 26.03.2015) :
Կարիերա
2000 թվականից Մոլլին վարել է MTV հեռուստաալիքի «Ոճի տուն» ծրագիրը՝ Սինդի Քրուֆորդի, Էմբեր Վալեթայի և Շալոմ Հարլոուից հետո։
Ֆիլմագրություն
1998 թվականին Մոլլի Սիմսն առաջին անգամ նկարահանվել է «Առաքելությունը՝ դիմահարդարում» հեռուստասերիալում, որտեղ մարմնավորել է ինքն իրեն։ Առավել հայտնի դերասանական աշխատանքը «Լաս Վեգասն» է։
Արտաքին հղումներ
Կատեգորիա:Ամերիկացի մոդելներ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ
Սեմաշկոյի նրբանցք (Դոնի Ռոստով)
Սեմաշկոյի նրբանցք (Переулок Семашко), նրբանցք Ռուսաստանի Դոնի Ռոստով քաղաքում` 76 հայտնի շենքերով։ Գտնվում է Կրասնոարմեյսկայա փողոցի և Սոբորնի ու Գազետնի նրբանցքների հարևանությամբ ։
Պատմություն
Դոնի Ռոստովը Ռուսաստանի մյուս քաղաքներից առանձնանում է նրանով, որ նրա շինարարությունը վարվել է ոչ թե քաոսայնորեն, այլ վաղօրոք մշակված պլանով։ Առաջինների թվում հայտնվել են Սոբորնի, Կազանսկի (այժմ` Գազետնի) և Նիկոլայի (այժմ` Սեմաշկոյի) նրբանցքները։
Սոլդատսկայա (Զինվորական) արվարձանի բնակիչների համար Նիկոլայի (այժմ` Սեմաշկոյի) նրբանցքը եղել է դեպի Դոն գետն իջնող հիմնական զառիվայրերից մեկը։
1850 թվականին նրբանցքի մի մասը քարասալարկվեց, իսկ 1864 թվականին փողոցում եղած կերոսինե լամպերը փոխարինվեցին գազով աշխատող լամպերով։
Սեմաշկոյի նրբանցքն ավարտվում էր քաղաքային գերեզմանատնով։
Տվյալներ
Նրբանցքի երկարությունը հարավից հյուսիս 2,5 կիլոմետր է, իսկ արևելքից արևմուտք` 800 մետր։
Նրբանցքն անվանվել է ի պատիվ խորհրդային կուսակցական և պետական գործիչ, խորհրդային առողջապահության կազմակերպիչներից մեկի, ԽՍՀՄ բժշկական և ՌԽՖՍՀ մանկավարժական գիտությունների ակադեմիաների ակադեմիկոս Նիկոլայ Սեմաշկոյի։
Հղումներ
Կատեգորիա:Դոնի Ռոստովի փողոցներ
Գիհու նոսրանտառային արգելավայր
Գիհու նոսրանտառային արգելավայր, արգելավայր Հայաստանի Գեղարքունիքի մարզում, Արեգունու և Սևանի լեռնաշղթաների հարավային լանջերին՝ ծովի մակարդակից 2000-2300 մ բարձրություններում։ Հիմնվել է 1958 թվականին, ունի 3312 հա տարածք։ Ստեղծվել է՝ մնացուկային գիհու բազմապտուղ, գարշահոտ, կազակական, երկարատերև տեսակների նոսրանտառների պահպանության նպատակով ։
Ծանոթագրություններ
Կատեգորիա:Հայաստանի արգելավայրեր Կատեգորիա:Գեղարքունիքի մարզի աշխարհագրություն
Քայլ առ քայլ
Քայլ առ քայլ (Шаг за шагом), 2008 թվականի 40 սերիանոց ռուսական հեռուստասերիալ-սիթքոմ։ Սերիալի ցուցադրումը սկսվել է 2008 թվականի հունվարի 19-ին СТС հեռուստաալիքով ։ Բայց սերիալը չի հավաքել բավական ցուցանիշ, դրա պատճառով դադարեցրել են ցուցադրումը։ Սերիալի պրեմիերան կայացել է СТС հեռուստաալիքի եթերում 2009 թվականի հուլիսի 12-ին ։
Արտադրություն
Սերիալի նկարահանումները սկսել են 2007 թվականի հուլիսին և ավարտվել նույն թվականի նոյեմբերին ։ Սերիալը նկարահանել է «Амедиа» ընկերությունը։
Սյուժե
Շինարար Վիկտոր Մելնիկովը գրեթե 40 տարեկան է։ Նա չունի կին, բայց ունի երեք երեխա՝ Դմիտրի (Միտյա), Եվգենիա և Իլյա։
Եկատերինա Անդրոսովին նույնպես չունի ամուսին, բայց ունի երեք երեխա՝ Դինա, Կարինա, Անատոլի (Տոլյա)։
Երեխաները հենց առաջին վայրկյանից սկսում են կռվել։ Ավագ երեխաները Դմիտրին և Դինան մի դպրոցից են և ընդհանրապես ուրախ չեն, որ միասին պետք է ապրեն։ Եվգենիան հինգ րոպեից հետո ծանոթանում է Կարինայի հետ, բայց երկու րոպեից հետո կռվում։ Միայն Իլյան և Անատոլին են, որ իրար հետ ընդհանուր լեզու են գտնում ու նրանց ձեռքին քիչ է մնում տունը վառեն։
Երեխաների նման պահվածքի պատճառով ընտանիքը շատ խնդիրներ է ունենում, բայց միայն սերն է, որ միացնում ու լուծում է բոլոր խնդիրները։
Արտաքին հղումներ
Կատեգորիա:Ռուսական հեռուստասերիալներ
Ջեզուալդո (Իտալիա)
Ջեզուալդո (Gesualdo), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 2010 մարդ, բնակչության խտությունը կազմում է 3692 մարդ/կմ²։ Զբաղեցնում է 27,13 կմ² մակերես։ Փոստային ինդեքս՝ 83040, հեռախոսային կոդ՝ 0825։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Գորիսի արգելավայր
Գորիսի արգելավայր, արգելավայր, բնության հատուկ պահպանվող տարածք, Հայաստանի Սյունիքի մարզում՝ Խնաձախ գետի հովտում՝ ծովի մակարդակից 1400-2800 մ բարձրություններում։ Հիմնավորվել է 1972 թ.-ին, ունի 1850 հա տարածք։ Ստեղծվել է անտառային լանդշաֆտների և կենդանական աշխարհի (այծյամ, բծավոր եղջերու, գորշ արջ, կովկասյան մայրեհավ) պահպանության նպատակով ։
Ծանոթագրություններ
Կատեգորիա:Հայաստանի արգելավայրեր Կատեգորիա:Սյունիքի մարզի աշխարհագրություն
Գյուլագարակի սոճու արգելավայր
Գյուլագարակի արգելավայր, արգելավայր, բնության հատուկ պահպանվող տարածք, Հայաստանի Լոռու մարզում՝ Լեջան լեռնազանգվածի հարավային լանջին, Գյուլագարակ գյուղի մոտ՝ Ձորագետի ձախափնյակում, Քարհանքջուր գետակի հովտում՝ ծովի մակարդակից 1300-1850 մ բարձրություններում։ Հիմնավորվել է 1958 թվականին, ունի 2586 հա տարածք ։ Ստեղծվել է մնացուկային սոճու անտառների պահպանության նպատակով։
Ծանոթագրություններ
Կատեգորիա:Հայաստանի արգելավայրեր Կատեգորիա:Լոռու մարզի աշխարհագրություն
Մոնտենե սյուր լ’Անդլո
Մոնտենե սյուր լ’Անդլո (Monteignet-sur-l'Andelot), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Գաննա կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03182։
Բնակչություն
Համայնքի բնակչությունը 2008 թվականին կազմում էր 233 մարդ։
Արտաքին հղումներ
Կատեգորիա:Ֆրանսիայի համայնքներ
Շատրվան Կոկա-Կոլայից և Մենթոսից
Շատրվան Կոկա-կոլայից և Մենթոսից (նաև Մենթոսի ժայթքում), դիետիկ կոլայի և Մենթոսի դրաժեի փոխազդեցության արդյունք՝ ըմպելիքի տարայից փրփուրի ժայթքման տեսքով ։ Գազը, արտազատվելով դրաժեի մակերևույթից, հեղուկը մղում է տարայի վերևի մաս, այնուհետև նրանից դուրս, ինչը հանգեցնում է հսկայական շիթերով շատրվանի առաջացման ։ Առաջին անգամ այդ փորձը հեռուստատեսությամբ ցուցադրվել է 1999 թվականին Լի Մարեկի և նրա Marek's Kid Scientists կողմից ։ Հեռուստատեսությամբ ցուցադրված Սթիվ Սպենգլերի փորձը 2005 թվականին ՅուԹյուբ կայք է ներբեռնվել որպես վիրուսային հոլովակ , ինչն էլ հանգեցրել է նմանատիպ փորձերի հոլովակների մի ամբողջ շարքի ի հայտ գալուն ։
Պատմություն
1980 թվականին նմանատիպ շատրվան ստանալու նպատակով օգտագործվել է ընկերության  դրաժե և սոդա ։ Դրաժեն շարել էին ծխամուրճը մաքրելու բարակ խոզանակի վրա, որն այնուհետև դրել էին սոդայի մեջ, որպեսզի առաջանա շատրվան ։ 1990-ական թվականների վերջերին  արտադրողները մեծացրել են թողարկվող դրաժեի չափերը, ինչի հետևանքով դրանք այլևս սոդայի շշի բերանով չէին անցնում ։ Հետազոտողները, սակայն, շուտով նկատեցին, որ Մենթոս դրաժեները, գազավորված ըմպելիքի շշի մեջ ընկնելիս, առաջացնում են նույն ազդեցությունը ։
Պատճառներ
Շիթերի «ժայթքման» գլխավոր պատճառը Մենթոսի դրաժեի կառուցվածքն է իր հետերոգեն նուկլեացիայի հատվածներով ։ Մենթոսի անանուխի դրաժեի մակերևույթը ծածկված է բազմաթիվ փոքր անցքերով, որոնք մեծացնում են ռեակցիային հասանելի մակերևույթի մակերեսը (և, հետևաբար, այն ռեակտիվների քանակը, որոնք կարող են միմյանց հետ ռեակցիայի մեջ մտնել ժամանակի որոշակի պահին), դրանով իսկ հանգեցնելով շիթի ձևով ժայթքելու համար անհրաժեշտ արագությամբ ու քանակով ածխածնի երկօքսիդի առաջացմանը   ։ Այդ վարկածը հավելյալ կերպով հաստատվել է, երբ որպես ռեակցիայի «մեկնարկային անցում» օգտագործվել է քարաղը։ Հյուսիսային Կառոլինա նահանգի Բունեի Ապալաչյան պետական համալսարանի ֆիզիկոս Տոնյա Քոֆին հաստատել է, որ Մենթոսի դրաժեի մակերևույթի անհարթությունն օգնում է արագացնել ռեակցիան։ Քոֆիին նաև հաջողվել է պարզել, որ դիետիկ Կոկա-Կոլայում օգտագործվող ասպարտամը նվազեցնում է մակերևութային լարվածությունը և ուժեղացնում ռեակցիան, այնինչ կոֆեինը չի արագացնում նրա ընթացքը։ «Ժայթքման» ռեակցիան կարելի է իրականացնել դիետիկ կամ սովորական կոլայով, թեև ավելի հաճախ օգտագործվում է դիետիկը, որպեսզի հեշտ լինի մաքրել քաղցր ըմպելիքի շիթերի հետքերը  ։
Անանուխի դրաժեն ըմպելիքի մեջ գցելուց հետո դրաժեի մակերևույթի շուրջը ձևավորվում են պղպջակներ, որոնք ձգտում են դեպի հեղուկի մակերևույթը ։ Դրանից բացի Մենթոսի խտությունն ավելի մեծ է, քան գազավորված ըմպելիքինը, ինչի պատճառով դրաժեն սուզվում է անոթի հատակը  ։ Այդ երկու գործոնների համադրումն ստեղծում է գազավորված ըմպելիքի «ժայթքում»   ։
Կալիումի բենզոատը, ասպարտամը և գազային վիճակում գտնվող ածխածնի երկօքսիդը (որ պարունակվում են դիետիկ կոլայում) ժելատինի ու արաբական խեժի (Մենթոսի բաղադրամասեր) հետ միասին գործում են որպես էմուլսիա գոյացնող և նպաստում մեծ քանակով փրփուրի առաջացմանը  .:
Լեմեշոկ
Լեմեշոկ (Лемешок), գետ Ռուսաստանում, հոսում է Իվանովոյի մարզում։ Գետաբերանը տեղակայված է Տեզա գետի աջ ափին՝ 126 կմ հեռավորության վրա։ Գետի երկարությունը 13 կմ է։ Հոսում հյուսիս-արևելքով։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Արտաքին հղումներ
Կատեգորիա:Ռուսաստանի գետեր
Մարիոս Անտոնիադիս
Մարիոս Անտոնիադիս (հուն.՝ Μάριος Αντωνιάδης, ), կիպրոսցի ֆուտբոլիստ, պաշտպան։ Հանդես է գալիս «Պանիոնիոս»-ի և Կիպրոսի ազգային հավաքականի կազմում։
«ԱՊՕԷԼ»
Կիպրոսի առաջնությունում իր հաջորդ հանդիպումը նա անցկացրել է 2011 թվականի մայիսի 7-ին՝ մասնակցելով «ԱԵԿ»-ի դեմ խաղին ։
2012/13 մրցաշրջանում Մարիոսը մասնակցել է 6 հանդիպման, և դարձել է երկրի չեմպիոն։ Եվրոպայի լիգայում իր դեբյուտը Անտոնիադիսը նշել է 2013 թվականի դեկտեմբերի 12-ին՝ «Այնթրախտ»-ի դեմ խաղում ։
Թիմի կազմում իր առաջին գոլը Մարիոսը խփել է 2014 թվականի ապրիլի 26-ին՝ «Էրմիս»-ի դեմ խաղում ։
«Պանիոնիոս»
2016 թվականի հուլիսի 1-ին Մարիոս Անտոնիադիսը տեղափոխվել է հունական «Պանիոնիոս»։
Միջազգային կարիերա
Կիպրոսի ազգային հավաքականի կազմում Մարիոսը իր դեբյուտը նշել է 2012 թվականի նոյեմբերի 14-ին՝ Ֆինլանդիայի հավաքականի դեմ խաղում։
Արտաքին հղումներ
Կատեգորիա:1990 ծնունդներ Կատեգորիա:Մայիսի 14 ծնունդներ Կատեգորիա:Ֆուտբոլի պաշտպաններ
Մոնտիյի
Մոնտիյի (Montilly), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Արևմտյան Մուլեն կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03184։
Տնտեսություն
2007 թվականի տվյալներով 365 աշխատունակ տարիքի մարդկանցից (15-64 տարեկան) 278-ը տնտեսապես ակտիվ էին, 87-ը անգործունակ (ակտիվության ցուցանիշը 76,2 %, 1999 թվականին եղել է՝ 71,3 %)։ 278 աշխատունակ բնակիչներից 260-ը աշխատում էին (131 տղամարդ և 129 կին), անաշխատանք էին 18-ը (9 տղամարդ և 9 կին)։ 87 անգործունակ մարդկանցից 31-ը աշակերտներ կամ ուսանողներ են, 35-ը թոշակառու, 21-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ռելեյի ալիքներ
Ռելեյի ալիքներ, մակերևույթային ակուստիկ ալիքներ, որոնք անվանվել են Ռելեյի պատվին, քանի որ նա տեսականորեն կանխատեսել է նրանց գոյությունը 1885 թվականին ։
Նկարագրություն
Ռելեյի ալիքները տարածվում են պինդ մարմնի մակերևույթի վրայով։ Փուլային արագությունն ուղղված է մակերևույթին զուգահեռ։ Տատանման լայնույթը մարում է մակերևույթից հեռացմանը զուգընթաց, էկսպոնենտալ օրենքով, իսկ ալիքի էներգիան կենտրոնացված է մակերևույթից ալիքի երկարության աստիճանին հավասար հեռավորության վրա։
Իզոտրոպ մարմին
Համասեռ, իզոտրոպ, իդելական առաձգականություն ունեցող և ρ խտությամբ միջավայրի անվերջ փոքր ծավալի շարժման հավասարումը կարելի է գրառել հետևյալ կերպ․
Որտեղ U — անվերջ փոքր ծավալի շեղումն է հավասարակշռության դիրքից, λ և μ — առաձգական հաստատուններն են, Δ — Լապլասի օպերատորն է։
որտեղ ; ; ; A և B — ցանկացած հաստատուններ են։ Մասնավոր լուծման համար պիտի տալ սահմանային պայմաններ միջավայրի մակերևույթի համար։
Շեղման բաղադրիչները ներկայացվում են հետևյալ կերպ։
Թոմաս Ալեքսանդր Դյումա
Թոմաս Ալեքսանդր Դյումա (Thomas Alexandre Dumas, պաշտոնական անունը՝ Դավի դը լյա Պայետրի (Davy de la Pailleterie), ), ֆրանսիացի գեներալ։
Ռելեյի ալիքներ
Իզոտրոպ մարմին
Պատասխանը տեղադրելուց հետո ստացվում է գծային հավասարումների համասեռ համակարգ A ևB լայնույթների նկատմանբ։
Թոմաս Ալեքսանդր Դյումա
Ալեքսանդր Դյումայի հայրը։
Ռելեյի ալիքներ
Իզոտրոպ մարմին
Այստեղից գտնում ենք ռելեյան ալիքի շեղման բաղադրիչնեչը։:
Գրականություն
Կատեգորիա:Առաձգական ալիքներ Կատեգորիա:Ալիքներ
Թոմաս Ալեքսանդր Դյումա
Կենսագրություն
Ծնվել է Սան Դոմինգո գաղութում՝ Ժերեմի մերձակայքում գտնվող Գենոդե պլանտացիայում։ Նրա ծնողները պլանտացիայի տերեր էին․ հայրը՝ ֆրանսիացի Անտուան Դելիլ Դավի դը լյա Պայետրին էր (1714-1786), իսկ մայրը՝ Հաիթիից սևամորթ ստրկուհի Մարիա Սեսետա Դյուման ։ Պլանտատորը, որն իրեն անվանում էր Դելիլ, Դավիի պաշտոնաթող գնդապետ էր, որը գաղութ էր փախել իր պարտատերերի պատճառով։ Նրա հայրը՝ մարզիք դը լյա Պայետրին, սերում էր նորմանդյան տոհմից, որն ազնվականական տիտղոս էր ստացել 1669 թվականին։ Դավի տոհմը հասնում է Օլիվյե Դավիին, որը հավատարմության երդում էր տվել թագավորին 1519 թվականին։
Մարիա Սեսետայի մահից հետո պլանտացիայի տեր Դելիլը նրանից ունեցած իր չորս երեխաներն վաճառել է ստրկության՝ հետագայում ավագ որդուն հետ գնելու իրավունքով։ 1775 թվականին վերադառնալով Փարիզ՝ ստացել է մարզքի դը լյա Պայետրիի հայրական տիտղոսը, ապա ամուսնացել է իր տնային տնտեսուհու հետ և չորս տարի անց գնել իր որդիներից մեկին և պաշտոնապես որդեգրել նրան։
Որոշ ժամանակ անց Թոմաս Անդերսոնը որոշել է ծառայության անցնել թագավորական գվարդիայում որպես շարքային զինվոր։ Մարքիզի հայրը կտրականապես դեմ է եղել բանակային ծառայությամբ արատավորի դը լյա Պայետրի անունը։ Արդյունքում Թոմաս Ալեքսանդրը վերցրել է միայն իր երկրորդ անունն ու մոր ազգանունը և Ալեքսանդր Դյումա անվամբ ծառայության անցել թագուհի Մարի Անտուանետի գնդում, որտեղ ծառայել է մինչև 1789 թվականը։
Գնդում նա արագորեն հռչակվել է իր հերկուլեսյան սխրանքներով։ Ոչ ոք, բացի իրենից, չէր կարող, բռնելով ձիանոցի հեծանից, ձին սեղմել սրունքների միջև և վեր ջգվել նրա հետ միասին, ոչ ոք, բացի նրանից, չէր կարողացել, չորս մատները մտցնելով զենքի փոփերի մեջ, բոլոր չորս հրացանները կրել ձգված բազուկի վրա։ Այս ատլետը կարդում էր Կեսարին ու Պլուտարքոսին, բայց նա հավաքագրվել էր սովորական անվան տակ, և պահանջվեց հեղափոխություն, որպեսզի նրան շնորհվի սպայի աստիճան:
Դյուման նշանակվել է Նապոլեոնի հեծելազորի հրամանատար, իսկ կարճ ժամանակ անց նրանք դարձել են մտերիմ ընկերներ։
Դյումայի լեգենդար սխրանքները, որոնք կարող են անհավանական թվալ, հորինված չէին։ Բոնապարտի նամակներից տեղեկանում ենք, որ գեներալ Դյուման անձամբ խլել է վեց դրոշ թվով գերազանցող թշնամուց, հմտորեն հարցաքննելով լրտեսին, նա բացահայտել է ավստրիացիների ծրագրերը, իսկ Մանտուայի մոտ կանգնեցրել է Վուրմզերի բանակը՝ այդ մարտի ընթացքում երկու անգամ փոխելով իր ձիերին, որոնց վրա կրակել էին։
Մասենի ղեկավարությամբ ծառայում էր մեկ այլ դիվիզիոնի գեներալ՝ Դումա ազգանունով մուլատը,որը շատ ընդունակ անձնավորություն էր և, բացի այդ, նա իմ տեսած ամենահամարձակ, ամենաուժեղ և ամենաազնիվ մարդկանցից մեկն է։ Նա անհավանական ճանաչում էր վայելում բանակում։ Բոլորն ուղղակի խոսում էին նրա ասպետական ​​քաջության և անհավատալի ֆիզիկական ուժի մասին ... Եվ, այնուամենայնիվ, չնայած իր քաջությանը և իր բոլոր արժանիքներին, աղքատ Դուման, ում կարող էին անվանել իր ժամանակի լավագույն զինվոր, գեներալ չստացվեց»։
Ալեքսանդրիայից մինչև Կահիրե Բոնապարտի եգիպտական արշավանքի ընթացքում, որը Ֆրանսիայի կողմից Եգիպտոսն ու Լևանտը նվաճելու անհաջող փորձ էր, ֆրանսիական հեծելազորը ղեկավարող հրամանատարը բացասաբար է արտահայտվել Նապոլեոնի արշավանքի վերաբերյալ և պահանջել է, որ իրեն հետ ուղարկեն  Ֆրանսիա։ Նրա խնդրանքը ընդունվել է, և 1799 թվականի մարտին Դյուման հեռացել է Եգիպտոսից Նեապոլի թագավորության ջրերում կանգ առած նավով։ Գեներալը գերևարվել է ու փակվել ստորգետնյա խցում։ Նրա նախկին ընկեր Նապոլեոնը նրան օգնելու ոչ մի փորձ չի կատարել։ Բանտում Դյումային  մի քանի անգամ փորձել են թունավորել, և միայն 1801 թվականի ապրիլի 5-ին,  երբ նա արդեն վատառողջ էր, նրան ազատ են արձակել։ Հիվանդ Դյուման  մահացել է է   քառասուներեք տարեկան հասակում՝ գրեթե առանց ապրուստի միջոցների թողնելով իր կնոջն ու երկու զավակներին՝ դստերը՝ Ալեքսանդրինա Էմային և որդուն՝ ապագա գրող Ալեքսանդր Դյումային
Հիշատակ
Դյումայի անունը գրված է Հաղթական կամարի հարավային պատին։ 2009 թվականի ապրիլի 4-ին Փարիզում գեներալ Քատրուի հրապարակում տեղադրվել է գեներալ Դյումայի արձանը (քանդակագործ` Դրիս Սան Արսիդե)։ Հուշարձանը կոչվում է Fers (շղթաներ, կապանքներ)։ Այն հինգ մետր բարձրությամբ և մի քանի տոննա քաշ ունեցող ստրկական շղթաներ են։ Այն դարձել է այդպիսի մասշտաբ ունեցող առաջին  հուշարձանը` նվիրված ստրկատիրության շրջանին։ Հուշարձանն ունի լուսավորում, որը միացվում է գիշերը։
Արտաքին հղումներ
Կատեգորիա:Ֆրանսիացի գեներալներ Կատեգորիա:Ֆրանսիայի զինվորական սպաներ Կատեգորիա:Ֆրանսիացի դիվանագետներ Կատեգորիա:Ֆրանսիացի ռազմական գործիչներ
Drop That Kitty
«Drop That Kitty», ամերիկացի հիփ հոփ երգիչ Ty Dolla Sign-ի երգը, որում իրենց մասնակցությունն ունեն նաև անգլիացի երգչուհի Չարլի ԷքսՍիԷքսը և ամերիկացի երգչուհի Թինաշեն։ Այն որպես սինգլ թողարկվել է 2015 թվականի փետրվարի 17-ին ։ Երգի պրոդյուսերներն են Stargate դուետը և Cashmere Cat-ը։
Երգը հիմնականում ստացել է դրական արձագանքներ երաժշտական քննադատների կողմից, որոնցից շատերը այն համեմատել են ավստրալիացի ռեփեր Իգի Ազալիայի «Fancy» երգի հետ, որում Չարլի ԷքսՍիԷքսը նույնպես ունեցել է իր մասնակցությունը։
Նախապատմություն
2015 թվականի հունվարին Ty Dolla Sign-ը հայտարարում է, որ իր դեբյուտային ալբոմի համար համագործակցել է երգչուհիներ Չարլի ԷքսՍիԷքսի և Թինաշեի հետ։ Հաջորդ ամիս համացանցում հայտնվում են տեսահոլովակի նկարահանման ընթացքի լուսանկարները, որոնցից մի քանիսում երևում են նաև ռեփեր Վիզ Խալիֆան և երգչուհի Կեկե Պալմերը ։ Երգի պրեմիերան կայանում է փետրվարի 16-ին, իսկ հաջորդ օրը այն թողարկվում է որպես սինգլ ։ Չնայած ի սկզբանե երգը պետք է ընդգրկվեր Թայի «Free TC» ալբոմում, սակայն ավելի ուշ դուրս մնաց ալբոմի վերջնական երգացանկից։
Տեսահոլովակ
Երգի տեսահոլովակը, որի ռեժիսորն է Շոմի Փաթուերին, նկարահանվել է 2015 թվականի փետրվարին Լոս Անջելեսում ։ Տեսահոլովակի պրեմիերան կայացել է ապրիլի 15-ին, 2015 ։
Կենդանի կատարումներ
2015 թվականի ապրիլի 12-ին Ty Dolla Sign-ը, Չարլի ԷքսՍիԷքսն ու Թինաշեն երգը կատարել են MTV Movie Awards կինոմրցանակաբաշխության ժամանակ, որը անցկացվել է Լոս Անջելեսի «Նոկիա» թատրոնում ։ 2015 թվականի մայիսի 16-ին Ty-ը և Թինաշեն կատարել են երգը Power 106 ռադիոկայանի կողմից կազմակերպված Powerhouse համերգի ժամանակ ։
Արտաքին հղումներ
Կատեգորիա:2015 սինգլներ Կատեգորիա:Ty Dolla Sign երգեր Կատեգորիա:Չարլի ԷքսՍիԷքսի երգեր Կատեգորիա:Թինաշեի երգեր Կատեգորիա:2015 երգեր
Վարդերի հովիտ (Բուլղարիա)
Վարդերի հովիտ (Розова долина), շրջան Բուլղարիայում։ Գտնվում է Ստարա Պլանինա լեռներից հարավ և Սրեդնա Գորա լեռնազանգվածից հյուսիս։ Վարդերի հովտում գտնվում է Կազանլիկ քաղաքը։ Հովտի անվանումը ծագել է 19-րդ դարի կեսերին` մատնանշելով վարդի ձեթի արտադրման տեղ լինելը։ Տարածքը հայտնի է վարդի յուղի արտադրությամբ, զբոսաշրջիկների շրջանում հեղինակություն է վայելում։
Աշխարհագրական դիրք
Վարդերի հովիտը ձևավորվել է երկու գետերի` Ստրյամայի (արևմուտքում) և Տունջիի (արևելքում) հովիտներով, որոնք համապատասխանաբար գտնվում են Կարլովի և Կազանլիկի գոգահովիտներում։ Շրջանի արևելյան մասը` 1895 կմ² մակերեսով, գտնվում է ծովի մակարդակից 350 մ բարձրության վրա։ Այն ունի 95 կմ երկարություն և 10-12 կմ լայնություն։ Արևելյան մասում գտնվում է Կազանլիկ քաղաքը, իսկ արևմտյան մասը Կարլովեր և Կալոֆեր քաղաքներով զբաղեցնում է 1387 կմ² մակերես, ունի 55 կմ երկարություն և 16 կմ լայնություն ։ Տարածքը բնորոշվում է չափավոր մայրցամաքային կլիմայով` երկար ու մեղմ գարուն, չափավոր տաք ամառ, ցուրտ աշուն ու մեղմ ձմեռ, որի ժամանակ ձյան ցածր ծածկույթ է գոյանում։ Հովիտն առանձնանում է բարեբեր հողով, ջրով, արևային օրերի մեծ քանակությամբ, մայիս և հունիս ամիսներին օդի բարձր խոնավությամբ։ Այս պայմանները առավել քան նպաստավոր են յուղի վարդի աճեցման համար ։
Կազանլիկում, որ Վարդերի հովտի մայրաքաղաքն է համարվում, գործում է պատմաազգագրական «Աշտարակ» համալիրը, որտեղ զբոսաշրջիկները կարող են հետևել վարդի մշակման պարզեցված գործընթացին` հնարավորություն ունենալով փորձելու վարդի յուղը։ Այստեղ է գտնվում նաև Վարդի մասնագիտացված թանգարանը։ Ամռան սկզբին կազմակերպվում է վարդերի ամենամյա փառատոն։ Կազանլիկում գործում է Վարդերի, եթերայուղերի ու դեղաբույսերի ինստիտուտ ։
Վարդի պլանտացիաներ
Վարդերի հովիտը հայտնի է արտադրական նշանակության վարդերի աճեցմամբ։ Այն համարվում է Բուլղարիայի խորհրդանիշերից մեկը։ Այստեղ դարերի ընթացքում աճեցվել է դամասկոսյան վարդ (Rosa damascena), որից ստանում են վարդի ձեթ, ինչը լայնորեն կիրառվում է դեղամիջոցների, օծանելիքի և այլ արտադրական ոլորտներում։
Դամասկոսյան վարդը Բուլղարիա է բերվել Պարսկաստանից 13-րդ դարում ։ Բարենպաստ պայմանների շնորհիվ` այստեղ ձևավորվել է դրա տարատեսակը` կազանլիկյան վարդը (Rosa damascenа var. trigintipetala), որը տարբերվում է այլ երկրներում աճեցվող վարդերից ։
Արտադրական առաջին շինությունները տարածքում ի հայտ են եկել 16-րդ դարի վերջին։ Դեռևս մինչև Բուլղարիայի ազատագրումը օսմանյան լծից երկրում կար վարդի 10.000 հեկտարանոց պլանտացիա, որից տարեկան շուրջ 1.000 կգ վարդի յուղ էր ստացվում։ Մինչև Առաջին համաշխարհային պատերազմը դրանց տարածքը հասցվեց մոտ 90.000 հեկտարի։ Հետպատերազմյան տարիներին պլանտացիաների տարածքը կրճատվեց մեկ երրորդով. 20-րդ դարի 30-ական թվականների ճգնաժամի հետևանքով դրանք գրեթե վերացվեցին։ Երկրորդ համաշխարհային պատերազմից հետո պետական քաղաքականությամբ մշակվեց դրանց վերականգնման ուղին ։
Կլիսուրայում վարդի յուղի արտադրության մասին վավերագրական նյութերը վերաբերում են 1800 թվականին ։ Վարդի յուղի արտադրությամբ Բուլղարիան մեծ ճանաչում է ձեռք բերել 19-րդ դարի վերջին, 20-րդ դարի սկզբին, երբ վարդի յուղը դարձավ օծանելիքի, դեղերի արտադրության անփոխարինելի տարր։ Վարդերի հովտում կան վարդերի աճեցման երեք խոշոր կենտրոններ` Կարլովո, Կազանլիկ, Կալոֆեր։ Վարդի յուղի արտադրությամբ զբաղվել են Շիպկովների, Կիդովների ու Բոնչևների ընտանեկան ընկերությունները, որոնք դադարեցին գոյություն ունենալ կոմունիստական ռեժիմի օրոք։
Վարդերի հովտի սառցադաշտ
Վարդերի հովտի պատվին Հարավային Շետլանդյան կղզիներ կղզեխմբում` Վարնա թերակղզու Լիվինգսթոն կղզում, սառցադաշտ է անվանվել ։
Ծանոթագրություններ
Կատեգորիա:Այգեգործություն Կատեգորիա:Գյուղատնտեսությունը Բուլղարիայում
Յաթաղան
Յաթաղան (yatağan), շեղբավոր կտրող-ծակող սառը զենք երկար միասայր շեղբով, որն ունի երկակի թեքություն, թրի և վաղրի միջև ։ Շեղբի ձևը չի կարելի անվանել առանձնահատուկ, քանի որ այդպիսի շեղբ ունեցել են մախեյրա, ֆալկատա, կուկրի, վաղր թրերի տեսակները, սակայն միայն յաթաղանի շեղբը չի լայնանում ծայրի մոտ, այլ պահպանում է նույնանման լայնությունը։ Այնուամենայնիվ, երբեմն հանդիպել են բացառություններ։
Մասնավորապես, ծայրի մոտ լայնացող շեղբով յաթաղանը պահվում է Վլադիմիր քաղաքի Ոսկե դարպասներ համալիրի թանգարանում։ Զենքի ոչ մեծ քաշը (մոտ 800 գրամ) և բավականին երկար շեղբը (մոտ 65 սմ) հնարավորություն է տալիս կտրող-ծակող հարվածներ հասցնել։ Բռնակի ձևը թույլ չի տալիս զենքին դուրս թռչել ձեռքից հարվածը հասցնելու պահին։ Յաթաղանով զենք ու զրահը դժվար է ծակել զենքի թեթև լինելու և շեղբի կառուցվածքային առանձնահատկությունների պատճառով։
Պատմություն
Յաթաղանը սկսեց օգտագործվել 16-րդ դարում։ Ունի շեղբ միակողմանի սրվածքով։ Հիմնականում յաթաղանը հայտնի է որպես թուրքական ենիչերիների զենք։ Ըստ առասպելի, սուլթանը արգելել է ենիչերիներին խաղաղ ժամանակ սուր կրել։ Ենիչերիները շրջանցեցին այդ արգելքը՝ պատվիրելով մարտական դանակներ, որոնք ունեին ձեռքի երկարություն։ Այդպես էլ առաջացել է թուրքական յաթաղանը։
Կառուցվածք
Զենքի կռնակը չունի դաստապան, կռնակի վերևի հատվածը լայն է ձեռքի դաստակին ավելի հարմար լինելու նպատակով։ Յաթաղանը, ինչպես և ցանկացած զենք, հատող հարված հասցնելու ժամանակ կենտրոնախույս ուժի ազդեցության ներքո, փորձում է դուրս թռչել ձեռքից։ Այդ պատճառով, նրա համար, որպեսզի մարտիկը կարողանա ավելի երկար ժամանակ հարվածներ հասցնել, նույնիսկ հոգնածության ժամանակ, ձեռնարկվել են ավելի կատարելագործված միջոցառումներ՝ կռնակն ամբողջությամբ ընդգրկում էր ափի ստորին հատվածը՝ առաջացնելով յուրօրինակ լայնվածք («ականջներ»)։ Շեղբը և կռնակն գեղազարդվում էին զանազան ձևերով՝ փորագրություններով, պարուրակներով և այլն։ Յաթաղանը պահում էին պատյանի մեջ և կրում էին գոտու վրա, ինչպես դաշույնները։
Որոշ յաթաղաններ ունեն երկգոգավոր շեղբ (եգիպտական խոպեշի նման)։ Յաթաղանները սովորաբար ունենում են ոսկրե կամ մետաղական բռնակ։ Զենքի պատյանը լինում է փայտե, կաշվե կամ երեսպատված է լինում մետաղով։ Քանի որ դաստապանը բացակայում է, յաթաղանի շեղբը մտնում է պատյանի մեջ կռնակի մի մասի հետ միասին։ Յաթաղանի ընդհանուր երկարությունը մինչև 80 սմ է, շեղբի երկարությունը՝ մոտ 65 սմ, քաշն առանց պատյանի՝ մինչև 800 գրամ, պատյանի հետ՝ մինչև 1200 գրամ։ Բացի Թուրքիայից, յաթաղանը կիրառվել է նաև Մերձավոր Արևելքի, Բալկանյան թերակղզու, Հարավային Կովկասի երկրների և Ղրիմի խանության բանակներում։
Յաթաղանը որպես նետողական զենք
Որոշ հեղինակներ հայտնում են, որ յաթաղանը մերձամարտում կիրառելուց բացի, այն արդյունավետ կարելի է օգտագործել որպես նետողական զենք, ինչը պայմանավորված է նրա շեղբի և կռնակի յուրահատուկ ձևերով։ Մանկական ռազմական հանրագիտարանում նշված է յաթաղանի նետման հեռավորությունը (մոտ 30 մետր), որտեղ այն իր ծայրով հեշտությամբ խրվում է փայթե թիրախի մեջ ։ Սակայն դա իրականությանը չի համապատասխանում։ Այդ զենքը կարելի է նետել 5-6 մետր հեռավորության վրա, ոչ ավել։
Գրականություն
Կատեգորիա:Զենք այբբենական կարգով Կատեգորիա:Շեղբավոր զենք Կատեգորիա:Նետողական զենք Կատեգորիա:Թուրքերեն բառեր և արտահայտություններ Կատեգորիա:Թուրքիայի մշակույթ Կատեգորիա:Թուրքական հայտնագործություններ
Կոն Մին Ջի
Կոն Մին Ջի (공민지, 孔敏知, Gong Minji, ), ավելի շատ հայտնի է իր բեմական Minzy անունով, կորեական երգչուհի, ռեփեր, պարուհի, 2NE1 փոփ խմբի մասնակից ։
Կենսագրություն
Մին Ջին ծնվել է Սեուլում, բայց հետո նրա ընտանիքը տեղափոխվել է Կվանջու՝ այնտեղ աղջիկը մասնակցել է պարային տարբեր համերգների և մրցույթների։ Մինջին, կորեական պարուհու Գոն Օկ Ջինի թոռնիկն է։ YG Entertainment-ում Մինջին հայտնվել է այն բանից հետո, երբ ընկերության ադմինիստրատորները տեսել են նրա տեսահոլովակները պարելու ժամանակ, համացանցում։ 2009 թվականի հուլիսի 16-ին հայտնի է դարձել, որ Մինջին թողել է դպրոցը հանուն այն բանի, որ նա սկսի նոր երաժշտական կարիերա 2NE1 խմբում ։
Գործունեություն
Խմբի անունը որտեղ նա մասնակցում էր սկզբում «21» էր, բայց ավելի ուշ դարձել է «2NE1»։ Խմբում Մինջին զբաղեցնում էր գլխավոր պարուհու դերը։ 2009 թվականի մայիսի 6-ին «Fire» անվամբ առաջին սինգլը դուրս էր եկել, այդ պահին Մինջին 15 տարեկան էր։ 2016 թվականի ապրիլի 5-ին Մինջին պաշտոնապես թողել է խումբը և նույն այդ ընկերությունը   ։
Արտաքին հղումներ
Կատեգորիա:21-րդ դարի երգչուհիներ Կատեգորիա:Հարավկորեացի պարային երաժիշտներ
Դոմիչելա
Դոմիչելա (Domicella), կոմունա Իտալիայում, գտնվում է Կամպանիա մարզի Ավելինո գավառում ։
Ժողովրդագրություն
Բնակչության թվաքանակի փոփոխությունները
Celine Dion (ալբոմ)
Celine Dion, կանադացի երգչուհի Սելին Դիոնի երկրորդ անգլալեզու ստուդիական ալբոմը, թողարկված 1992 թվականի մարտի 31-ին։ Ալբոմը ներառում է «Beauty and the Beast» երգը, որը ստացել է Գրեմմի և Օսկար մրցանակներ։
Ալբոմի մասին
Դիոնի համաշխարհային իրադարձությունը եղավ «Beauty and the Beast» երգի թողարկումից հետո, որը օգտագործվեց Walt Disney Pictures-ի - Գեղեցկուհին և Հրեշը (1991) մուլտֆիլմի նկարահանման մեջ։ Երգը ստացել է երաժշտական ոճ, որը Դիոնը կօգտագործի ապագայում։
Հավաստագրեր
1Հավաստագրերի մեծխամասնությունը տրվել են հին քննադատություններով, վաճառքի բարձր մակարդակով, քան հիմա։
Ծանոթագրություններ
Կատեգորիա:1992 ալբոմներ Կատեգորիա:Անգլալեզու ալբոմներ
Գլխավոր նարզանային վաննաներ
Գլխավոր նարզանային վաննաներ, Կիսլովոդսկ քաղաքի ճարտարապետական համալիր և տեսարժան վայր, պետական նշանակության ճարտարապետական հուշարձան ։ Կառուցվել է 1903 թվականին, քաղաքի 100-րդ տարեդարձի առթիվ, ճարտարապետ Անդրեյ Կլեպինինի ղեկավարությամբ։
Կառուցման պատմություն
Համալիրի կառուցման համար ընտրվեց Օլհովկա գետի աջ ափը ։ Այստեղ գտնվում էր մի փոքրիկ նարզանային լճակ։ Աշխատանքը հանձնարարված էր ինժեներ-շինարար Կլեպինին։ Նա աշխատում էր երկհարկանի շինության նախագծի հիման վրա, որի առաջին հարկում տեղակայված են բժշկական վաննաներ, լողավազաններ, իսկ վերին հարկերում մերսման սենյակներն են, սաունաներ, ցնցուղներ՝ տարբեր տեսակի ջրաբուժումների համար, ինչպես նաև հատուկ մերսման վաննաներ, որոնցում հատուկ փորված անցքերից տաք ջուր էր լցվում ։ Ենթադրվում էր, որ նման շենք կառուցելով հնարավոր կլիներ հանրությանը  սպասարկել նաև ձմռան ամիսներին ։ Մինչև 1901 թվականը իրականացվել են միայն նախապատրաստական աշխատանքներ, այսինքն կառուցել են շենքի ստորին հատվածը։ Շինանյութ ներկրվում էր երկրի բոլոր կողմերից՝ աղյյուսը բերվում էր Պյատիգորսկից, ցեմենտը՝ սևծովյան Ցել գործարանից, Դոնի Ռոստովից, Արմավիրից, Դոնեցկի ցեմենտի գործարանից, կերամիկական սալիկներ և պիրոգրանիտ, ինչպես նաև խճանկարի աղյուսներ ստանում էին Սազոնովոյի ապակու գործարանից, բարձր որակի փայտանյութ մատակարարում էր Ցարիցինի Մաքսիմովա ըներությունը, քանդակագործական աշխատանքները կատարվում էր այն ժամանակի հայտնի քանդակագործ Լյուդվիգ Կառլովիչ Շոդկինը ։ Առաջին հարկում տեղակայված են հանդերձարաններ, բժիշկների կաբինետներ, երկու դահլիճներ (տղամարդկանց և կանանց համար), ծառայողների սենյակներն ու սպիտակեղենի սենյակներ։ Յուրաքանչյուր դահլիճ ուներ 15 հանդերձարան և 39 վաննա։ Տաք ջրի հոսքի համար ճարտարապետը շատ հնարամիտ լուծում էր կիրառել։ Կառույցի համար 1901 - 1903 թվականներին ծախսվել էր շուրջ 393 հազար թագավորական ռուբլի, որն այժմյան հաշվարկով համարժեք է 400 միլիոն ռուբլուն։  Ենթադրվում է, որ ծախսերի մեծ մասը հոգացել է  էմիր Սեիդ Աբդուլ Համիդը, ով  1903 թվականին բուժվում էր Կիսլովոդսկում։ Համալիրն ամբողջ պլանով սկսեց աշխատել միայն 1906 թվականին ։ Վեց տարի անց Կլեպինինը անձնական խնդրանքով դիմեց Կովկասյան Հանքային Ջրեր ընկերության տնօրենին՝ շինության ճակատային հատվածում տեղադրել  մարմարե ցուցատախտակ՝ «''Նախագծեց և կառուցեց ինժեներ Ա.Ն. Կլեպինինը 1901—1903 թվականներին ''» գրառումով։ Ճարտարապետի ցանկությունը իրականացվեց։ Կառույցը ներկայիս անվանումն ստացել է խորհրդային ժամանակաշրջանում։ Ներկայիս հասցեն է՝ Ստալինի հրապարակ 6 ։ Այժմ կառույցում փոքր-ինչ բարելավում է մտցվել, քանի որ պահանջարկն անհամեմատ ավելացել է, վաննաների թիվը հասել է 88-ի։ Բուժման նպատակով այստեղ էին ուղարկում Խորհրդային Միության մտավորականներին՝ ակադեմիկոսների, գրողների, գիտնականների ։
Ճարտարապետություն
Շենքը կառուցապատված է Պյատիգորսկի դեղին աղյուսով և նախագծված է Հնդկա-Սարացեն ոճով (հինդու-բուդդայական «գաղութային» ոճով), գեղերեսված է բարդ և գեղեցիկ ոճային լուծումներով։
Հայտնի նկարիչ Միխայիլ Ալեքսանդրովիչ Վրուբելի կողմից ստեղծված կերամիկական խճանկարները յուրօրինակ շուք են պարգևում կառույցին։ Մուտքները նման են ուղղանկյուն պորտալների, որոնք իրենց նուրբ լուծումներով պաշտպանում են դռները վատ եղանակներին։
Մեր օրերում
Նարզանի բաղնիքի վերջին վերականգնողական աշխատանքներըը կատարվել են 1975 թվականին։ Շենքը երկար տարիներ մնացել էր առանց համապատասխան ուշադրության։ 2015 թվականին Դաշնության Խորհրդի նախագահ Վալենտինա Մատվիենկոյի Կիսլովոդսկ ոչ պաշտոնական այցից հետո,  քաղաքը սկսեց կարգի բերվել։ 2015 թվականին, այդ նպատակով, պետբյուջեն տրամադրեց 50 միլիոն ռուբլի ։  Վերակառուցման ընդհանուր արժեքը մոտավորապես միլիարդ ռուբլի էր, որը ներդրել էին բարերարներն ու գործարարները ։  2018-ի  սեպտեմբերի դրությամբ շենքը վերափոխվել է հյուրանոցի ։
Արտաքին հղումներ
Կատեգորիա:Կիսլովոդսկի շենքեր և կառույցներ Կատեգորիա:1903 հիմնադրումներ
Արտաշես Հովհաննիսյան (այլ կիրառումներ)
Արտաշես Հովհաննիսյան անուն-ազգանունով կան հետևյալ անձինք՝
Լոկաուտ
Լոկաուտ (Lock out - դուռը փակել ինչ-որ մեկի առջև, ներս չթողնել), աշխատանքի դադարեցում կամ հրաժարում աշխատելուց, որը նախաձեռնվում է ընկերության ղեկավարության կողմից՝ որևէ աշխատանքային տարաձայնության ընթացքում։ Ի տարբերություն գործադուլի, որի ընթացքում աշխատաողներն են հրաժարվում աշխատելուց, լոկաուտները կազմակերպում են գործատուները կամ արդյունաբերության սեփականատերերը։
Մոնտոլդր
Մոնտոլդր (Montoldre), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Վարեն սյուր Ալյե կանտոնի կազմի մեջ։ Հանդիսանում է Վիշի շրջանը։
Լոկաուտ
Կատեգորիա:Աշխատանքային իրավունք
Մոնտոլդր
Համայնքի INSEE կոդ՝ 03187։
Տնտեսություն
2007 թվականի տվյալներով 327 աշխատունակ տարիքի մարդկանցից (15-64 տարեկան) 237-ը տնտեսապես ակտիվ էին, 90-ը՝ անգործունակ (ակտիվության ցուցանիշը 72,5 %, 1999 թվականին եղել է՝ 68,7 %)։ 237 աշխատունակ բնակիչներից 219-ը աշխատում էին (121 տղամարդ և 98 կին), անաշխատանք էին 18-ը (8 տղամարդ և 10 կին)։ 90 անգործունակ մարդկանցից 17-ը աշակերտներ կամ ուսանողներ են, 44-ը թոշակառու, 29-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սանեբա
Սանեբա (Санеба), գետ Ռուսաստանում, հոսում է Իվանովոյի մարզում։ Գետաբերանը տեղակայված է Ուխտոխմա գետի ձախ ափին՝ 45 կմ հեռավորության վրա։ Գետի երկարությունը 36 կմ է, ավազանի տարածքը 238 կմ2։ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Ուվոդ գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Փրկվածը (ֆիլմ, 2015)
«Փրկվածը» (The Revenant), ամերիկյան էպիկական ֆիլմ թրիլեր և վեսթերն ժանրերում, թողարկվել է 2015 թվականին, ռեժիսորը Ալեխանդրո Գոնսալես Ինյարիտուն է։ Հիմնված է Մայքլ Պանկեի վեպի վրա, 2002 թվականին գրվել է Ինյարիտուի և Մարկ Սմիթի կողմից, հիմնականում մաունտինմեն Գլաս Հյուի կյանքի մասին է։ Գլխավոր դերերում ԴիԿապիրոն և Թոմ Հարդին են։ Ներկայացվել է «Օսկարի» տասներկու անվանակարգերում՝ այդ թվում նաև տարվա լավագույն ֆիլմ, արժանացել՝ 3 «Օսկար» մրցանակի։
Սյուժե
19-րդ դարի առաջին երեսնամյակ, Ամերիկայի հյուսիս-արևմուտք։ Որսորդ Հյու Գլասի (Լեոնարդո ԴիԿապրիո) վրա հարձակվում է արջը։ Խումբը բաժանվում է երկու մասի՝ վնասված Գլասի հետ մնում է նրա խորթ որդի Հոուկը և երկու որսորդ՝ Ջոն Ֆիցջերալդը ու Ջիմ Բրիջերը։ Նրանք պետք է սպասեին Գլասի մահանալուն և թաղեին նրան, բայց դրա փոխարեն Ջոն Ֆիցջերալադը սպանում է Հոուկին և Ջիմ Բրիջերին համոզում թողնել մահացածին։ Հանգամանքներին հակառակ Գլասին հաջողվում է գոյատևել և մարտահրավել նետել պարզունակ բնությանը, դաժան ձմռանը և հնդկացիների ցեղերի թշնամական հարձակումներին, միայն նրա համար, որպեսզի գոյատևի և վրեժ լուծի Ֆիցջերալդից։
Ճանապարհին նա հանդիպում է բազմաթիվ դժվարությունների և փորձությունների։ Նա բազմից ստիպված է լինում փախչել հնդկացիների ցեղերից, ովքեր փնտրում էին ցեղապետի կորած աղջկան։ Հնդկացիների կասկածի պատճառով, ընկնում է խումբը, որի մեջ նաև Գլասն էր։ Հետագայում պարզվում է, որ աղջկան առևանգել էին ֆրանսիացիները, ումից հնդկացիները գողացել էին եղնիկի կաշիները։ Աղջիկը պատահաբար փրկվում է Գլասի շնորհիվ, ով թաքուն մտել էր ֆրանսիական ճամբար, որպեսզի ձի գողանար։ Հնդկացիների հետ հերթական փոխհրաձգություններից հետո, որպեսզի գոյատևեր դաժան եղանակին և տաքանար, նա պատռում է մահացած ձիու փորը և մտնում նրա մեջ։